Me tähistame vabariigi  aastapäeva jaapanipärase toiduga - rullisime esimest korda sushit.  Algatuseks käisime eile Rimis ja ostsime portsu vajaminevat trääni - sushirullimise aluse, wasabipulbri, marineeritud ingveri, sojakastme, riisiäädika, norilehed, pudruriisi. Täidiseks varusime veidi lõhet, kurki, kalamarja ja lumekrabi. Paraadi ajal pesin riisi puhtaks ning jätsin ligunema.    Ilmselt oleks pidanud värskeltkeedetud riisi veelgi enam jahutama. Ka ei õnnestunud rullimine täiuslikult - rullid jäid veidi pehmed ehk siis  õhulised.    Roog on aga üldjoontes maitsev ning meie tagavara-praadi ehk eestipärast ahjusiga hapukapsaga sööme mingil muul päeval. Ja järgmist sushilaari julgeme sööma kutsuda ka külalised. Seekord ütlesime kõigile ühiselt-aastapäeva- tähistada-soovijatele ära.